ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
അന്താരാഷ്ട്ര ഒളിമ്പിക്സ് കമ്മിറ്റി സമ്മേളനത്തിന് ആതിഥ്യമരുളാൻ ഇന്ത്യയെ തിരഞ്ഞെടുത്തതിൽ പ്രധാനമന്ത്രി സന്തുഷ്ടി പ്രകടിപ്പിച്ചു
2023ലെ അന്താരാഷ്ട്ര ഒളിമ്പിക്സ് കമ്മിറ്റി സമ്മേളനത്തിന്റെ ആതിഥേയനായി ഇന്ത്യയെ തിരഞ്ഞെടുത്തതിൽ പ്രധാനമന്ത്രി ശ്രീ നരേന്ദ്ര മോദി സന്തോഷം പ്രകടിപ്പിച്ചു.
പ്രധാനമന്ത്രിയുടെ ഓഫീസ് ട്വീറ്റ് ചെയ്തു:
"2023 ലെ അന്താരാഷ്ട്ര ഒളിമ്പിക് കമ്മിറ്റിസമ്മേളനത്തിന് ആതിഥേയത്വം വഹിക്കാൻ ഇന്ത്യയെ തിരഞ്ഞെടുത്തുവെന്നത് സന്തോഷകരമാണ്. ഇത് ഒരു അവിസ്മരണീയമായ ഐഒസി സെഷനായിരിക്കുമെന്നും ലോക കായികരംഗത്ത് നല്ല ഫലങ്ങൾ ഉണ്ടാക്കുമെന്നും എനിക്ക് ഉറപ്പുണ്ട് ": പ്രധാനമന്ത്രി നരേന്ദ്ര മോദി
ND
ജലവിഭവ മന്ത്രാലയം
ജല വിഭവങ്ങളുടെ ഏറ്റവും പുതിയ വിവരത്തിനായി ഏകജാലക സംവിധാനം
കേന്ദ്ര മന്ത്രിസഭാ തീരുമാനത്തെ തുടര്ന്ന് കേന്ദ്ര ജലവിഭവ, നദീവികസന, ഗംഗാ പുനരുദ്ധാരണ മന്ത്രാലയത്തിന്റെ കീഴില് അടുത്തിടെ രൂപീകരിച്ച നാഷണല് വാട്ടര് ഇന്ഫോര്മാറ്റിക്സ് സെന്റര്  ആയിരിക്കും രാജ്യത്തൊട്ടാകെയുള്ള ജലവിഭവങ്ങളുടെ സംഗ്രഹാലയം. കേന്ദ്ര ജലവിഭവ മന്ത്രാലയത്തിന് കീഴില് ഒരു ഉപ ഓഫീസായിട്ടായിരിക്കും ഇത് പ്രവര്ത്തിക്കുക. ഒരു ജോയിന്റ് സെക്രട്ടറിതല ഉദ്യോഗസ്ഥനായിരിക്കും ഈ കേന്ദ്രത്തിന് നേതൃത്വം നല്കുക.
ജലവിഭവ മാനേജ്മെന്റ് അതീവ സങ്കീര്ണ്ണവും വിവിധ മേഖലകളിലെ വൈദഗ്ധ്യം ആവശ്യമുള്ളതുമായ ഒരു പ്രക്രിയയാണ്. ഇതിന്റെ ആദ്യ പടിയായിട്ടാണ് സമഗ്ര ജലവിഭവ വിവര സംവിധാനം സൃഷ്ടിക്കുന്നത്. ശാസ്ത്രീയ വിലയിരുത്തല്, നിരീക്ഷണം, സംയോജിത ജലവിഭവ മാനേജ്മെന്റ് എന്നിവയ്ക്കും ഇത് അത്യാവശ്യമാണ്. ഈ പശ്ചാത്തലത്തിലാണ് ജലവിഭവങ്ങളെ കുറിച്ചും ബന്ധപ്പെട്ട മറ്റ് വിഷയങ്ങളെ കുറിച്ചുമുള്ള ഏറ്റവും പുതിയ വിവരങ്ങളടങ്ങുന്ന ഏകജാലക സംവിധാനമായി നാഷണല് വാട്ടര് ഇന്ഫോര്മാറ്റിക്ക് സെന്റര് മാറുക.
(ND/MRD
പ്രധാനമന്ത്രിയുടെ ഓഫീസ്
സുരിനാമിന്റെ പരമോന്നത സിവിലിയൻ ബഹുമതി ലഭിച്ച രാഷ്ട്രപതിയ്ക്ക് പ്രധാനമന്ത്രിയുടെ അഭിനന്ദനം
സുരിനാമിന്റെ പരമോന്നത സിവിലിയൻ ബഹുമതിയായ ഗ്രാൻഡ് ഓർഡർ ഓഫ് ദ ചെയിൻ ഓഫ് യെല്ലോ സ്റ്റാർ ലഭിച്ച രാഷ്ട്രപതിയെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
ഇന്ത്യൻ രാഷ്ട്രപതിയുടെ ട്വീറ്റിന് മറുപടിയായി പ്രധാനമന്ത്രി പറഞ്ഞു;
"സുരിനാമിന്റെ പരമോന്നത സിവിലിയൻ ബഹുമതി - ഗ്രാൻഡ് ഓർഡർ ഓഫ് ദി ചെയിൻ ഓഫ് ദി ചെയിൻ ഓഫ് ദി യെല്ലോ സ്റ്റാർ ലഭിച്ചതിൽ രാഷ്ട്രപതിജിക്ക് അഭിനന്ദനങ്ങൾ. സുരിനാം ഗവൺമെന്റിന്റെയും ജനങ്ങളുടെയും ഈ പ്രത്യേക ആദരം നമ്മുടെ രാജ്യങ്ങൾ തമ്മിലുള്ള ശാശ്വത സൗഹൃദത്തിന്റെ സൂചകമാണ് ."
Congratulations to Rashtrapati Ji on being conferred the highest civilian award of Suriname – Grand Order of the Chain of the Yellow Star. This special gesture from the Government and people of Suriname symbolizes the enduring friendship between our countries. @rashtrapatibhvn https://t.co/rmR2A0Bsgy
— Narendra Modi  June 6, 2023
പ്രധാനമന്ത്രിയുടെ ഓഫീസ്
ഏഷ്യൻ ഗെയിംസിൽ ഫ്രീസ്റ്റൈൽ 53 കിലോഗ്രാം വനിതാ ഗുസ്തിയിൽ വെങ്കലം നേടിയ ആന്റിം പംഗലിന് പ്രധാനമന്ത്രിയുടെ അഭിനന്ദനം
ഏഷ്യൻ ഗെയിംസിൽ ഫ്രീസ്റ്റൈൽ 53 കിലോഗ്രാം വനിതാ ഗുസ്തിയിൽ വെങ്കല മെഡൽ നേടിയ ആന്റിം പംഗലിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
എക്സിൽ പ്രധാനമന്ത്രി പോസ്റ്റ് ചെയ്തു:
"ഫ്രീസ്റ്റൈൽ 53 കിലോഗ്രാം വനിതാ ഗുസ്തിയിൽ വെങ്കല മെഡൽ നേടിയതിന് ആന്റിം പംഗലിന് അഭിനന്ദനങ്ങൾ. നമ്മുടെ രാജ്യം ആന്റിം പംഗലിന്റെ നേട്ടത്തിൽ അഭിമാനിക്കുന്നു. കഴിവിൽ ശോഭിക്കുകയും, പ്രചോദിപ്പിക്കുകയും തുടരുക."
പ്രധാനമന്ത്രിയുടെ ഓഫീസ്
പ്രധാനമന്ത്രിയുടെ ഭായ്ദൂജ്ആശംസ
ഭായ്ദൂജ്വേളയില് പ്രധാനമന്ത്രി ശ്രീ. നരേന്ദ്ര മോദിരാജ്യത്തെ എല്ലാ ജനങ്ങള്ക്കുംആശംസകള് നേര്ന്നു. 'കരുത്തുറ്റസഹോദര-സഹോദരീ ബന്ധംആഘോഷിക്കുന്ന ഭായ്ദൂജിന്റെ പ്രത്യേകവേളയില് നിങ്ങള്ക്കേവര്ക്കുംആശംസകള്,' പ്രധാനമന്ത്രി പറഞ്ഞു.
(Visitor Counter : 76
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് മൊത്തം 219.50 കോടി  ഡോസ് വാക്സിൻ
കഴിഞ്ഞ 24 മണിക്കൂറിനിടെ 4,63,338 ഡോസ് വാക്സിനുകൾ വിതരണം ചെയ്തു.
രാജ്യത്ത് നിലവിൽ ചികിത്സയിലുള്ളത് 25,037 പേർ
ചികിത്സയിലുള്ളത് 0.06 ശതമാനം പേർ
രോഗമുക്തി നിരക്ക് 98.76%
കഴിഞ്ഞ 24 മണിക്കൂറിനിടെ 2,582 പേർ സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 4,40,84,646 ആയി.
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 2,119 പേർക്ക്
പ്രതിദിന രോഗസ്ഥിരീകരണ നിരക്ക് 
പ്രതിവാര രോഗസ്ഥിരീകരണ നിരക്ക് 
ആകെ നടത്തിയത് 89.96 കോടി പരിശോധനകൾ ; കഴിഞ്ഞ 24 മണിക്കൂറിനിടെ നടത്തിയത് 1,88,220 പരിശോധനകൾ.
--ND--
(Visitor Counter : 59
പ്രധാനമന്ത്രിയുടെ ഓഫീസ്
പ്രധാനമന്ത്രി നരേന്ദ്ര മോദിയും ജപ്പാന് പ്രധാനമന്ത്രി സുഗ യോഷിഹിഡെയും തമ്മിലുള്ള ടെലിഫോണ് സംഭാഷണം
പ്രധാനമന്ത്രി ശ്രീ നരേന്ദ്ര മോദി ജപ്പാന് പ്രധാനമന്ത്രി സുഗ യോഷിഹിഡെയുമായി ടെലിഫോണ് സംഭാഷണം നടത്തി. ജപ്പാന് പ്രധാനമന്ത്രിയായി നിയമിതനായ സുഗയെ അഭിനന്ദിച്ച പ്രധാനമന്ത്രി ലക്ഷ്യങ്ങള് നേടുന്നതില് വിജയിക്കണമെന്ന് ആശംസിച്ചു.
ഇന്ത്യ-ജപ്പാന് പ്രത്യേക നയ-ആഗോള പങ്കാളിത്തം കഴിഞ്ഞ കുറച്ച് വര്ഷങ്ങളായി ഏറെ മുന്നോട്ടുപോയെന്ന് ഇരുനേതാക്കളും സമ്മതിച്ചു. പരസ്പരം വിശ്വാസത്തെയും മൂല്യങ്ങളെയും അടിസ്ഥാനമാക്കി ഈ ബന്ധം കൂടുതല് ശക്തിപ്പെടുത്താനുള്ള ആഗ്രഹം പ്രകടിപ്പിക്കുകയും ചെയ്തു.
കോവിഡ് 19 മഹാമാരി ഉള്പ്പെടെയുള്ള ആഗോള പ്രതിസന്ധികള് കണക്കിലെടുക്കുമ്പോള് ഇന്നത്തെ കാലത്ത് ഇരു രാജ്യങ്ങളും തമ്മിലുള്ള പങ്കാളിത്തം കൂടുതല് പ്രസക്തമാണെന്ന് ഇരു നേതാക്കളും പറഞ്ഞു. സ്വതന്ത്രവും വിശാലവും എല്ലാവരെയും ഉൾക്കൊള്ളുന്നതുമായ ഇന്തോ-പസഫിക് മേഖലയുടെ സാമ്പത്തിക ഘടനയ്ക്കായി വിതരണ ശൃംഖലയെ ശക്തിപ്പെടുത്തണമെന്നും, ഈ സാഹചര്യത്തില്, ഇന്ത്യയും ജപ്പാനും സമാന ചിന്താഗതിക്കാരായ മറ്റു രാജ്യങ്ങളും തമ്മിലുള്ള സഹകരണത്തെ സ്വാഗതം ചെയ്യണമെന്നും ഇരുനേതാക്കളും ഊന്നിപ്പറഞ്ഞു.
ഇരുരാജ്യങ്ങളും തമ്മിലുള്ള സാമ്പത്തിക പങ്കാളിത്തത്തില് ഉണ്ടായ പുരോഗതിയെ ഇരു നേതാക്കളും അഭിനന്ദിച്ചു. ഈ സാഹചര്യത്തില്, വിദഗ്ധ തൊഴിലാളികളുമായി ബന്ധപ്പെട്ട കരാര് അന്തിമമാക്കിയതിനെ സ്വാഗതം ചെയ്യുകയും ചെയ്തു.
കോവിഡ് -19 മഹാമാരി ആഗോളതലത്തിലുണ്ടാക്കുന്ന ആഘാതത്തിനുശേഷം സ്ഥിതി മെച്ചപ്പെടുമ്പോള് വാര്ഷിക ഉഭയകക്ഷി ഉച്ചകോടിക്ക് ഇന്ത്യ സന്ദര്ശിക്കാനെത്തണമെന്നു പ്രധാനമന്ത്രി ജപ്പാന് പ്രധാനമന്ത്രി സുഗയോട് ആവശ്യപ്പെട്ടു.
ഷിപ്പിങ് മന്ത്രാലയം
കേരളത്തിന് വേണ്ടി ഷിപ്പിംഗ് സഹോദരസംഘടനകള് ഒന്നിച്ചു
രാജ്യത്തിന്റെ വിവിധ ഭാഗങ്ങളില് ശേഖരിച്ചിട്ടുള്ള ദുരിതാശ്വാസ വസ്തുക്കള് ജലമാര്ഗ്ഗം കൊച്ചിന് തുറമുഖത്ത് എത്തിക്കും.
ദുരിതാശ്വാസ വസ്തുക്കളുമായി വരുന്ന കപ്പലുകള്ക്കായി കൊച്ചിന് തുറമുഖം രണ്ടു ബര്ത്തുകള് നീക്കിവച്ചു.
ദുരന്തബാധിത സംസ്ഥാനമായ കേരളത്തെ സഹായിക്കുന്നതിനായി കേന്ദ്ര ഷിപ്പിംഗ് മന്ത്രാലയം രംഗത്ത്. രാജ്യത്തിന്റെ വിവിധ ഭാഗങ്ങളില് ശേഖരിച്ച ദുരിതാശ്വാസത്തിന് വേണ്ട സാധനങ്ങള് കപ്പൽമാർഗ്ഗം കൊച്ചിന് തുറമുഖത്ത് എത്തിക്കും. കേരളത്തിലെ ദുരന്തബാധിതരെ സഹായിക്കാന് സാധനങ്ങളുമായി വരുന്ന കപ്പലുകള്ക്ക് മുന്ഗണന നല്കുന്നതിനായി മട്ടാഞ്ചേരി, എറണാകുളം വാര്ഫുകളില് രണ്ടു ബെര്ത്തുകള് കൊച്ചിന് പോര്ട്ട് ട്രസ്റ്റ് നീക്കിവച്ചു. ദുരിതാശ്വാസത്തിനുള്ള സാധനങ്ങളും മരുന്നുകളും സൂക്ഷിക്കുന്നതിനായി രണ്ട് വെയര്ഹൗസുകളും പ്രത്യേകമായി നീക്കിവച്ചു.
കോസ്റ്റൽ ഷിപ്പിംഗിലൂടെ കൊച്ചിയിലെത്തുന്നതിന് മുമ്പ് തൂത്തുക്കുടി , ന്യൂ മാംഗ്ലൂര്, ചെന്നൈ, കാമരാജ് എന്നിവിടങ്ങളില് നിന്നുള്ള ദുരിതാശ്വാസ സാമഗ്രികള് തൂത്തുക്കുടിയിലെ വി.ഒ.സി തുറമുഖത്ത് സംഗ്രഹിക്കും.
നാവികസേനയുടെ ഐ.എന്.എസ് ദീപക് മുംബൈയില് നിന്ന് 800 ടണ് ശുദ്ധജലവും 18 ടണ് പ്രൊവിഷനും കൊച്ചിയില് എത്തിച്ചിട്ടുണ്ട്. പ്രളയബാധിച മേഖലകളില് വിതരണം ചെയ്യുന്നതിനായി ശുദ്ധജലം രണ്ടു ബാര്ജസുകളില് നല്കിയിട്ടുണ്ട്. ദുരിതാശ്വാസത്തിനുള്ള സാധനങ്ങളുമായി ഐ.എന്.എസ് ദീപക് നാളെ വീണ്ടും കൊച്ചിയിലെത്തും. ക്രൂഡ് ഓയില് കൊണ്ടുവരുന്ന എണ്ണക്കപ്പലായ സ്വര്ണ്ണ ഗോദാവരി, മുംബൈയില് നിന്നും ബി.പി.സി.എല് അയച്ച 50,000 മെട്രിക് ടണ് ക്രൂഡ് ഓയിലുമായി കൊച്ചിന് തുറമുഖത്ത് എത്തിയിട്ടുണ്ട്. ഇത് സംസ്ഥാനത്തിന്റെ ഇന്ധനാവശ്യകത നിറവേറ്റും. നേരത്തെ തുണികള്, ഭക്ഷ്യവസ്തുക്കള്, മറ്റ് അടിസ്ഥാന ആവശ്യത്തിനുള്ള ഉള്ക്കൊള്ളുന്ന അഞ്ച് കണ്ടയിനർ ദുരിതാശ്വാസ സാമഗ്രികള് കൊച്ചിന് തുറമുഖത്ത് സ്വീകരിച്ചിരുന്നു.
സംസ്ഥാനത്തിന്റെ ദുരിതാശ്വാസ പ്രവര്ത്തനങ്ങള്ക്ക് സഹായം ലഭ്യമാക്കാമെന്ന് പറഞ്ഞ് ഷിപ്പിങ്ങ് മേഖലയുമായി ബന്ധപ്പെട്ട നിരവധി സ്ഥാപനങ്ങൾ രംഗത്തെത്തിയിട്ടുണ്ട്. കൊച്ചിന് തുറമുഖത്തേക്ക് ഹാസിറ, മുന്ദ്ര, കട്ടുപ്പള്ളി, തൂത്തുക്കുടി, പിപാവാവ്, കണ്ട്ല എന്നീ തുറമുഖങ്ങളിലൂടെ രാജ്യത്തിന്റെ വിവിധഭാഗങ്ങളില് നിന്നുള്ള ദുരിതാശ്വാസ സാമഗ്രികള് കൊണ്ടുവരുന്നതിനായി പ്രത്യേക സര്വീസ് നടത്താമെന്ന് വ്യാപാര സംഘടനകളും വാഗ്ദാനം നൽകിയിട്ടുണ്ട്.
വെല്ലിംഗ്ടണ് ഐലന്റിലെ സര് റോബര്ട്ടോ ബ്രിസ്റ്റോ മെമ്മോറിയല് സ്കൂളിലും കെ.വി. പോര്ട്ട് ട്രസ്റ്റ് സ്കൂളിലും പ്രളയബാധിതർക്കായി, കൊച്ചിന് പോര്ട്ട് ദുരിതാശ്വാസക്യാമ്പുകളും തുറന്നിട്ടുണ്ട്. കൊച്ചിയിലെ വിവിധഭാഗങ്ങളില് നിന്നുള്ള 50 പേരെ ഇവിടെ താമസിപ്പിച്ചിട്ടുണ്ട്. പോര്ട്ട് ട്രസ്റ്റ് ആശുപത്രിയില് നിന്നുള്ള ഡോക്ടര്മാര് മെഡിക്കര് സേവനവും നല്കുന്നുണ്ട്. കൊച്ചിന് പോര്ട്ട്, കസ്റ്റസംസ് ആന്റ് സി.ഐ.എസ്.എഫ് എന്നിവയിലെ ജീവനക്കാരും കുടുംബാംഗങ്ങളും അടങ്ങുന്ന വോളന്റിയര് ടീമുകളും മെഡിക്കല് ടീമും ക്യാമ്പിനെ സഹായിക്കുകയും ആവശ്യമുള്ള സഹായങ്ങള് എത്തിക്കുകയുംചെയ്യുന്നുണ്ട്.
(കേന്ദ്ര ഷിപ്പിംഗ് റോഡ്( ഉപരിതല ഗതാഗ, ജലവിഭവ, നദി വികസന, ഗംഗാ പുനരുജ്ജീവ മന്ത്രി ശ്രീ നിതിന് ഗഡ്ഗരി ദുരന്തസമയത്ത് ജനങ്ങളിലേക്ക് എത്തിച്ചേരാന് ഷിപ്പിംഗ് സമൂഹം കാട്ടിയ സന്നദ്ധതയെ അഭിനന്ദിച്ചു. കൊച്ചിന് പോര്ട്ട് ട്രസ്റ്റിലെ ജീവനക്കാര് തങ്ങളുടെ ഒരുദിവസത്തെ വേതനം സംഭാവന നൽകി ശേഖരിച്ച 31 ലക്ഷം രൂപയും കൊച്ചിന് പോര്ട്ട് ട്രസ്റ്റില് നിന്ന് അതിന് തുല്യമായ തുകയും ചേര്ത്ത് മുഖ്യമന്ത്രിയുടെ ദുരിതാശ്വാസനിധിയിലേക്ക് സംഭാവനചെയ്യാനും തീരുമാനിച്ചിട്ടുണ്ട്.
പ്രധാനമന്ത്രിയുടെ ഓഫീസ്
ആന്ധ്രാപ്രദേശിലുണ്ടായ ബസ് അപകടത്തിലെ ജീവഹാനിയിൽ പ്രധാനമന്ത്രി അനുശോചിച്ചു
ആന്ധ്രാപ്രദേശിലെ പശ്ചിമ ഗോദാവരിയിലെ ബസ് അപകടത്തിലുണ്ടായ ജീവഹാനിയിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി.
പ്രധാനമന്ത്രിയുടെ ഓഫീസ് ട്വീറ്റ് ചെയ്തു;
"ആന്ധ്രപ്രദേശിലെ പശ്ചിമ ഗോദാവരിയിലെ ബസ് അപകടത്തിലുണ്ടായ ജീവഹാനിയിൽ ദു:ഖമുണ്ട്. ദുഃഖത്തിന്റെ ഈ വേളയിൽ എന്റെ ചിന്തകൾ ദുഃഖിതരായ കുടുംബങ്ങൾക്കൊപ്പമാണ്: പ്രധാനമന്ത്രി നരേന്ദ്ര മോദി "
(
ആരോഗ്യ, കുടുംബക്ഷേമ മന്ത്രാലയം
നൊവല് കൊറോണ വൈറസ് തടയുന്നതിന് സംസ്ഥാനങ്ങള് കൈക്കൊണ്ട നടപടികള് കേന്ദ്ര ക്യാബിനറ്റ് സെക്രട്ടറി അവലോകനം ചെയ്തു
ചൈനയില് നിന്നുള്ള യാത്രക്കാര്ക്കായി പുതിയ നിര്ദ്ദേശങ്ങള്
(നൊവല് കൊറോണ വൈറസ് വ്യാപനം തടയുന്നതിന് സംസ്ഥാനങ്ങള് കൈക്കൊണ്ട നടപടികള് കേന്ദ്ര ക്യാബിനറ്റ് സെക്രട്ടറി ന്യൂഡല്ഹിയില് അവലോകനം ചെയ്തു. വിവിധ മന്ത്രാലയങ്ങളിലെ സെക്രട്ടറിമാരും, മുതിര്ന്ന ഉദ്യോഗസ്ഥരും പങ്കെടുത്തു.
നൊവല് കൊറോണ വൈറസുമായി ബന്ധപ്പെട്ട സാഹചര്യങ്ങള് കണക്കിലെടുത്ത്, പുതുക്കിയ യാത്രാ നിര്ദ്ദേശങ്ങള് പുറപ്പെടുവിക്കുന്നു :
1. ചൈനയില് നിന്നും യാത്ര ചെയ്യുന്ന വിദേശ പൗരന്മാര്ക്ക് നിലവിലുള്ള വിസകള്  സാധുവല്ല.
2. ചൈനയിലേക്കുള്ള യാത്രയില് നിന്ന് വിട്ടുനില്ക്കാന് നേരത്തെ നിര്ദ്ദേശം നല്കിയിട്ടുണ്ട്. ഇനി ചൈനയിലേക്ക് പോകുന്നവരെ തിരിച്ചെത്തുന്ന മുറയ്ക്ക് ക്വാറന്റെയ്ന് ചെയ്യും.
3. സന്ദര്ശനം ആഗ്രഹിക്കുന്നവര്ക്ക് ഒരു പുതിയ ഇന്ത്യന് വിസയ്ക്കുവേണ്ടി, ബീജിംഗിലെ എംബസി  അല്ലെങ്കില് ഷാങ്ഹായിലെ കോണ്സുലേറ്റുകള് , ഗ്വാങ്ഷൗ  എന്നിവയുമായി ബന്ധപ്പെടാം. +8618610952903, +8618612083629 എന്നീ രണ്ട് ഹോട്ട്ലൈന് നമ്പറുകളിലും 24 മണിക്കൂറും ചൈനയിലെ ഇന്ത്യന് എംബസിയിലേക്ക് ബന്ധപ്പെടാം. ഇ - മെയില് : helpdesk.beijing@mea.gov.inഎന്തെങ്കിലും സഹായം ആവശ്യമുള്ള ഇന്ത്യന് പൗരന്മാര്ക്ക് ഈ ഹോട്ട്ലൈനുകളിലും ഇ - മെയിലുകളിലും എംബസിയുമായി ബന്ധപ്പെടാം.
4. ഇതുമായി ബന്ധപ്പെട്ട ഏത് ചോദ്യത്തിനും, ആരോഗ്യ, കുടുംബക്ഷേമ മന്ത്രാലയവുമായി ബന്ധപ്പെടാം സദാസമയവും പ്രവര്ത്തിക്കുന്ന ഹെല്പ്പ്ലൈന് നമ്പര് + 91-11-23978046 ലേക്ക് വിളിക്കുകയോ അല്ലെങ്കില് ncov2019[at]gmail[dot]com എന്നതിലേക്ക് ഇ - മെയില് അയയ്ക്കുകയോ ചെയ്യുക.
GK/MRD
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
ന്യൂ ഡൽഹി: ജനുവരി 2, 2023
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 220.1 കോടി വാക്സിൻ ഡോസുകൾ .
കഴിഞ്ഞ 24 മണിക്കൂറിൽ നൽകിയത് 6,675 ഡോസുകൾ.
രാജ്യത്ത് നിലവിൽ ചികിത്സയിലുള്ളത് 2,670 പേർ
സജീവ കേസുകൾ ഇപ്പോൾ 0.01% ആണ്
രോഗമുക്തി നിരക്ക് ഇപ്പോൾ 98.8% ആണ്
കഴിഞ്ഞ 24 മണിക്കൂറിനിടെ 207 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 4,41,45,445 ആയി
കഴിഞ്ഞ 24 മണിക്കൂറിൽ 173 പുതിയ കേസുകൾ റിപ്പോർട്ട് ചെയ്തു
പ്രതിദിന പോസിറ്റിവിറ്റി നിരക്ക് 0.19%
പ്രതിവാര പോസിറ്റിവിറ്റി നിരക്ക് 0.14%
ആകെ നടത്തിയത് 91.1 കോടി പരിശോധനകൾ; കഴിഞ്ഞ 24 മണിക്കൂറിൽ നടത്തിയത് 92,955 പരിശോധനകൾ
RRTN
(Visitor Counter : 91
പ്രധാനമന്ത്രിയുടെ ഓഫീസ്
പ്രധാനമന്ത്രിയുടെ സൗദി അറേബ്യ സന്ദര്ശനത്തിനിടെ ഒപ്പ് വച്ച ധാരണാപത്രങ്ങള് / കരാറുകള്
ക്രമ നമ്പര് കരാറിന്റെ / ധാരണാപത്രത്തിന്റെ പേര് ഇന്ത്യയ്ക്ക് വേണ്ടി ഒപ്പ് വച്ചത് സൗദി അറേബ്യയ്ക്ക് വേണ്ടി ഒപ്പ് വച്ചത്
(1 തന്ത്രപരമായ പങ്കാളിത്ത കൗണ്സില് കരാര് ഇന്ത്യന് പ്രധാനമന്ത്രി സൗദി കിരീടാവകാശിയും ഉപപ്രധാനമന്ത്രിയും, രാജ്യരക്ഷാ മന്ത്രിയും
2 പുനരുപയോഗ ഊര്ജ്ജ രംഗത്ത് സൗദി ഊര്ജ്ജ മന്ത്രാലയവും ഇന്ത്യയുടെ നവ പുനരുപയോഗ ഊര്ജ്ജ മന്ത്രാലയവും തമ്മിലുള്ള ധാരണാപത്രം സൗദി അറേബ്യയിലെ ഇന്ത്യ സ്ഥാനപതി ഡോ. ഔസഫ് സയ്യിദ് സൗദി അറേബ്യയുടെ ഊര്ജ്ജ മന്ത്രി അബ്ദുള് അസീസ് ബിന് സല്മാന് രാജകുമാരന്
3 സുരക്ഷാ സഹകരണം സംബന്ധിച്ച കരാര് ശ്രീ. റ്റി.എസ്. തിരുമൂര്ത്തി സെക്രട്ടറി  വിദേശകാര്യ മന്ത്രാലയം ആഭ്യന്തര മന്ത്രി അബ്ദുള് അസീസ് ബിന് സൗദ് ബിന് നയിഫ് അല് സൗദ്
4 ലഹരി മരുന്നുകള്, ലഹരി പദാര്ത്ഥങ്ങള് എന്നിവയുടെ കള്ളക്കടത്ത് തടയുന്നതിനുള്ള ധാരണാപത്രം സൗദി അറേബ്യയിലെ ഇന്ത്യ സ്ഥാനപതി ഡോ. ഔസഫ് സയ്യിദ് ആഭ്യന്തര മന്ത്രി അബ്ദുള് അസീസ് ബിന് സൗദ് ബിന് നയിഫ് അല് സൗദ്
5 സൈനിക രംഗത്തെ വ്യവസായങ്ങള്, ഗവേഷണ വികസനം, സാങ്കേതികവിദ്യ, സംഭരണം എന്നീ രംഗങ്ങളിലെ കൂട്ട് പ്രവര്ത്തനം സംബന്ധിച്ച് സൗദി ജനറല് അതോറിറ്റി ഓഫ് മിലിറ്ററി ഇന്ഡസ്ട്രീസും, രാജ്യ രക്ഷാ മന്ത്രാലയത്തിന് കീഴിലുള്ള പ്രതിരോധ ഉല്പ്പാദന വകുപ്പും തമ്മിലുള്ള ധാരണാപത്രം ശ്രീ. റ്റി.എസ്. തിരുമൂര്ത്തി സെക്രട്ടറി  വിദേശകാര്യ മന്ത്രാലയം അഹമ്മദ് അല്- ഒഹാരി, സൗദി ജനറല് അതോറിറ്റി ഓഫ് മിലിറ്ററി ഇന്ഡസ്ട്രീസ് ഗവര്ണര്
6 വ്യോമയാന രംഗത്തെ സഹകരണം സംബന്ധിച്ച ധാരണാപത്രം സൗദി അറേബ്യയിലെ ഇന്ത്യ സ്ഥാനപതി ഡോ. ഔസഫ് സയ്യിദ് അബ്ദുള് ഹാദി അല് മന്സൗരി, പ്രസിഡന്റ്, ജി.എ.സി.എ
7 കേന്ദ്ര ഔഷധ ഗുണനിലവാര നിയന്ത്രണ സംഘടന , കേന്ദ്ര ആരോഗ്യ കുടുംബക്ഷേമ മന്ത്രാലയം, സൗദി ഫുഡ് ആന്റ് ഡഗ്ഗ് അതോറിറ്റി എന്നിവ തമ്മില് മെഡിക്കല് ഉല്പ്പന്നങ്ങള് സംബന്ധിച്ച ധാരണാപത്രം ശ്രീ. റ്റി.എസ്. തിരുമൂര്ത്തി സെക്രട്ടറി  വിദേശകാര്യ മന്ത്രാലയം ഡോ. കിഷാം അല് ജാധേ, സി.ഇ.ഒ., എസ്.എഫ്.ഡി.എ
8 സൗദി അറേബ്യയിലെ ചെറുകിട ഇടത്തരം സംരംഭക അതോറിറ്റിയും നിതി ആയോഗിന് കീഴിലുള്ള അടല് ഇന്നവേഷന് മിഷനും തമ്മിലുള്ള ധാരണാപത്രം സൗദി അറേബ്യയിലെ ഇന്ത്യ സ്ഥാനപതി ഡോ. ഔസഫ് സയ്യിദ് എഞ്ചിനീയര് സലെ അല് റഷീദ്, ഗവര്ണര് ചെറുകിട, ഇടത്തരം വികസന അതോറിറ്റി
9 വിദേശകാര്യ മന്ത്രാലയത്തിന് കീഴിലുള്ള ഫോറിന് സര്വ്വീസ് ഇന്സ്റ്റിറ്റ്യൂട്ടും, സൗദി വിദേശകാര്യ മന്ത്രാലയത്തിന് കീഴിലുള്ള പ്രിന്സ് സൗദ് അല് ഫൈസല് ഇന്സ്റ്റിറ്റ്യൂട്ട് ഓഫ് ഡിപ്ലോമാറ്റിക് സ്റ്റഡീസും തമ്മിലുള്ള സഹകരണ പരിപാടി സൗദി അറേബ്യയിലെ ഇന്ത്യ സ്ഥാനപതി ഡോ. ഔസഫ് സയ്യിദ് അബ്ദല്ല ബിന് ഹമ്മദ് അല് സലാമ, സൗദി വിദേശകാര്യ മന്ത്രാലയത്തിന് കീഴിലുള്ള പ്രിന്സ് സൗദ് അല് ഫൈസല് ഇന്സ്റ്റിറ്റ്യൂട്ട് ഓഫ് ഡിപ്ലോമാറ്റിക് സ്റ്റഡീസ് ഡയറക്ടര്
10 ഇന്ത്യന് സ്ട്രാറ്റജിക് റിസര്വ്സും  സൗദി ആരാംകോയും തമ്മിലുള്ള ധാരണാപത്രം എച്ച്.പി.എസ്. അഹൂജ, സി.ഇ.ഒ. ആന്റ് ഐ.എസ്.പി.ആര്.എല് അഹമ്മദ് അല് സുബായെ, വൈസ്പ്രസിഡന്റ് ആരാംകോ
11 നാഷണല് സ്റ്റോക്ക് എക്സ്ചെയിഞ്ചും, സൗദി സ്റ്റോക്ക് എക്സ്ചെയിഞ്ചും തമ്മില് സഹകരണത്തിനുള്ള ധാരണാപത്രം ശ്രീ. വിക്രം ലിമായെ എം.ഡി. ആന്റ് സി.ഇ.ഒ. നാഷണല് സ്റ്റോക്ക് എക്സ്ചെയിഞ്ച് എഞ്ചിനീയര് ഖാലിദ് അല് ഹസന് സി.ഇ.ഒ. സൗദി സ്റ്റോക്ക് എക്സ്ചെഞ്ച്
12 നാഷണല് പേയ്മെന്റ്സ് കോര്പ്പറേഷന് ഓഫ് ഇന്ത്യയും സൗദി പേയ്മെന്റ്സും തമ്മിലുള്ള ധാരണാപത്രം ആരിഫ് ഖാന്, ചീഫ് ഡിജിറ്റല് ഓഫീസര് നാഷണല് പേയ്മെന്റ്സ് കോര്പ്പറേഷന് ഓഫ് ഇന്ത്യ സിയാദ് അല് യൂസഫ്, എം.ഡി. സൗദി പേയ്മെന്റ്സ്
ND
പ്രധാനമന്ത്രിയുടെ ഓഫീസ്
ഇതിഹാസ കായിക തരാം മിൽഖ സിംഗിന്റ നിര്യാണത്തിൽ പ്രധാനമന്ത്രി അനുശോചിച്ചു
ഇതിഹാസ കായിക താരം ശ്രീ മിൽക്ക സിംഗ് ജിയുടെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി കടുത്ത ദുഖം രേഖപ്പെടുത്തി. രാജ്യത്തിന്റെ ഭാവനയെ ആകർഷിക്കുകയും എണ്ണമറ്റ ഇന്ത്യക്കാരുടെ ഹൃദയത്തിൽ ഒരു പ്രത്യേക സ്ഥാനം നേടുകയും ചെയ്ത ഒരു കായികതാരമായി ശ്രീ മോദി അദ്ദേഹത്തെ വിശേഷിപ്പിച്ചു.
ട്വീറ്റുകളുടെ ഒരു പരമ്പരയിൽ പ്രധാനമന്ത്രി പറഞ്ഞു, "ശ്രീ മിൽക്ക സിംഗ് ജിയുടെ വിയോഗത്തോടെ , രാജ്യത്തിന്റെ ഭാവനയെ പിടിച്ചെടുക്കുകയും എണ്ണമറ്റ ഇന്ത്യക്കാരുടെ ഹൃദയത്തിൽ ഒരു പ്രത്യേക സ്ഥാനം നേടുകയും ചെയ്ത ഒരു കായികതാരത്തെയാണ് നമുക്ക് നഷ്ടമായത്. തന്റെ പ്രചോദനാത്മക വ്യക്തിത്വം അദ്ദേഹത്തെ ദശലക്ഷക്കണക്കിന് പേരുടെ സ്നേഹഭാജനമാക്കി . അദ്ദേഹത്തിന്റെ വേർപാട് തീവ്രവേദനയുളവാക്കുന്നു. "
"കുറച്ച് ദിവസങ്ങൾക്ക് മുമ്പ് ഞാൻ ശ്രീ മിൽക്ക സിംഗ് ജിയുമായി സംസാരിച്ചിരുന്നു. ഇത് ഞങ്ങളുടെ അവസാന സംഭാഷണമാകുമെന്ന് എനിക്കറിയില്ലായിരുന്നു. വളർന്നുവരുന്ന നിരവധി കായികതാരങ്ങൾക്ക് അദ്ദേഹത്തിന്റെ ജീവിത യാത്രയിൽ നിന്ന് ശക്തി ലഭിക്കും. അദ്ദേഹത്തിന്റെ കുടുംബത്തിനും ലോകമെമ്പാടുമുള്ള നിരവധി ആരാധകർക്കും എന്റെ അനുശോചനം. "
(
നിയമ, നീതി മന്ത്രാലയം
സുപ്രീം കോടതി ജഡ്ജിമാരുടെ നിയമനം
ന്യൂ ഡൽഹി: ജൂലൈ 13, 2023
ഇന്ത്യൻ ഭരണഘടനയുടെ അനുഛേദം 124 ലെ നിബന്ധന  പ്രകാരമുള്ള അധികാരങ്ങൾ വിനിയോഗിച്ച്, രാഷ്ട്രപതി സുപ്രീം കോടതി ജഡ്ജിമാരെ നിയമിച്ചു. തെലങ്കാന ഹൈക്കോടതി ചീഫ് ജസ്റ്റിസ് ആയ ജസ്റ്റിസ് ഉജ്ജൽ ഭുയാൻ, കേരള ഹൈക്കോടതി ചീഫ് ജസ്റ്റിസ് ജസ്റ്റിസ് സരസ വെങ്കിടനാരായണ ഭട്ടി എന്നിവരെ 12.07.2023 ലെ വിജ്ഞാപന പ്രകാരം സുപ്രീം കോടതി ജഡ്ജിമാരായി നിയമിച്ചു. അവർ ചുമതല ഏറ്റെടുക്കുന്ന തീയതി മുതൽ നിയമനം പ്രാബല്യത്തിൽ വരും.
(Visitor Counter : 106
കല്ക്കരി മന്ത്രാലയം
ആത്മനിർഭർ ഭാരതത്തിനു പുതിയ പ്രതീക്ഷകളുമായി കൽക്കരിമേഖല തുറന്നു നൽകുമ്പോൾ
(രാജ്യത്തെ കൽക്കരി ഖനികളിൽ വാണിജ്യാടിസ്ഥാനത്തിലുള്ള ഖനനത്തിനുള്ള ലേലനടപടികൾക്ക് ഈ മാസം18 നു ഭാരതസർക്കാർ തുടക്കം കുറിക്കും."സ്വാശ്രയഭാരതത്തിനു പുതിയ പ്രതീക്ഷകളുമായി കൽക്കരിമേഖല തുറന്നു നൽകുമ്പോൾ" എന്ന പ്രമേയം അടിസ്ഥാനമാക്കി, പൂർണമായും വിർച്വൽ സാങ്കേതികവിദ്യയുടെ സഹായത്തോടെ ന്യൂഡൽഹിയിൽ നടക്കുന്ന ചടങ്ങിൽ പ്രധാനമന്ത്രി ശ്രീ നരേന്ദ്രമോദി മുഖ്യാതിഥിയാകും.കൽക്കരി-ഖനന മന്ത്രാലയത്തിന്റെ ചുമതലയുള്ള കേന്ദ്രമന്ത്രി ശ്രീ പ്രഹ്ലാദ് ജോഷി ട്വിറ്ററിൽ കുറിച്ചതാണ് ഇക്കാര്യം.
തികച്ചും ഉദാരമായ നിബന്ധനകൾക്ക് വിധേയമായാണ് ലേലനടപടികൾ നടക്കുക. ഇതിലൂടെ പുതിയ കമ്പനികൾക്ക് ലേലത്തിൽ പങ്കെടുക്കാനാകും. മുൻകൂറായി നൽകേണ്ട തുകയിൽ വരുത്തിയ കുറവ്, റോയൽറ്റി തുകയ്ക്കനുസൃതമായി ഈ മുൻകൂർ തുകയിൽ വരുത്തിയ മാറ്റങ്ങൾ, കൽക്കരിഖനികളുടെ മെച്ചപ്പെട്ട പ്രവർത്തനത്തെ പ്രോത്സാഹിപ്പിക്കുന്നത് ലക്ഷ്യമിട്ടുള്ള നടപടികൾ, സുതാര്യമായ ലേല നടപടിക്രമങ്ങൾ, ഓട്ടോമാറ്റിക് റൂട്ട് വഴി നൂറു ശതമാനം വരെ നേരിട്ടുള്ള വിദേശ നിക്ഷേപം തുടങ്ങിയവയ്ക്ക് അനുവാദം നൽകിയിട്ടുണ്ട്.
ദേശീയ കൽക്കരി ഏകകം  അടിസ്ഥാനമാക്കി, ആദായം പങ്കുവയ്ക്കാനുള്ള ഒരു ക്രമത്തിനും, ന്യായപൂർവ്വമായ സാമ്പത്തിക വ്യവസ്ഥകൾക്കും തീരുമാനം ആയിട്ടുണ്ട്.
മുൻവർഷങ്ങളിൽ നിന്നും വ്യത്യസ്തമായി, ലേലത്തിൽ വിജയിക്കുന്നവർക്ക് കൂടുതൽ സ്വാതന്ത്ര്യത്തോടെ കൽക്കരി ഉത്പാദനം നടത്താവുന്നതാണ്. മാത്രമല്ല, വേഗത്തിലുള്ള കൽക്കരിയുത്പാദനം, കോൾ ഗ്യാസിഫിക്കേഷൻ എന്നിവയിലൂടെ ഇവർക്ക് ആനുകൂല്യങ്ങൾക്കും അർഹതയുണ്ടാകും.
രാസവസ്തു, രാസവളം മന്ത്രാലയം
കുറഞ്ഞ വിലയ്ക്കുള്ള ജനഔഷധി സുവിധ സാനിറ്ററി നാപ്കിന് പുറത്തിറക്കി
പ്രധാനമന്ത്രി ജനഔഷധി പദ്ധതിക്ക് കീഴില് ഉപയോഗ ശേഷം അതിവേഗം പ്രകൃതിയില് ജീര്ണ്ണിച്ച് അടിയുന്ന സാനിറ്ററി നാപ്കിനായ ജനഔഷധി സുവിധ കേന്ദ്ര രാസവസ്തു, വളം വകുപ്പു സഹമന്ത്രി ശ്രീ. മന്സുഖ് എല്. മാണ്ഡവ്യ പുറത്തിറക്കി. 33 സംസ്ഥാനങ്ങളിലും കേന്ദ്ര ഭരണ പ്രദേശങ്ങളിലുമായി പ്രവര്ത്തിക്കുന്ന ജന്ഔഷധി കേന്ദ്രങ്ങള് വഴി താങ്ങാവുന്ന വിലയ്ക്ക് ഈ നാപ്കിനുകള് വിതരണം ചെയ്യും. പൊതു വിപണിയിലെ 8 രൂപ എന്ന നിരക്കിന്റെ സ്ഥാനത്ത് സുവിധാ നാപ്കിനുകള് പാഡ് ഒന്നിന് 2 രൂപ 50 പൈസയ്ക്കായിരിക്കും ലഭ്യമാക്കുക.
2015-16 ല് നടത്തിയ ദേശീയ കുടുംബ ആരോഗ്യ സര്വ്വേ പ്രകാരം 15 ഉം 24 ഉം വയസ്സിന് മദ്ധ്യേ പ്രായമുള്ള സ്ത്രീകളില് ഏകദേശം 58 ശതമാനം പേര് പ്രാദേശികമായി നിര്മ്മിക്കുന്ന നാപ്കിനുകളാണ് ഉപയോഗിക്കുന്നതെന്ന് കണ്ടെത്തി. കൂടാതെ ആര്ത്തവ കാലത്ത് നഗര പ്രദേശങ്ങളില് 78 ശതമാനം സ്ത്രീകള് ശുചിയായ ആരോഗ്യ സംരക്ഷണ മാര്ഗ്ഗങ്ങള് അവലംബിക്കുമ്പോള് ഗ്രാമപ്രദേശങ്ങളില് കേവലം 48 ശതമാനം വനിതകള്ക്ക് മാത്രമേ വൃത്തിയുള്ള സാനിറ്ററി നാപ്കിനുകള് ലഭ്യമാകുന്നുള്ളു.
ND MRD – 449
പ്രധാനമന്ത്രിയുടെ ഓഫീസ്
അജ്മീർ ഷെരീഫ് ദർഗയ്ക്കായി പ്രധാനമന്ത്രിചാദർ കൈമാറി
അജ്മീർ ഷെരീഫ് ദർഗയിൽ ഖ്വാജ മൊയ്നുദ്ദീൻ ചിസ്തിയുടെ 809-ാമത് ഉർസിലേക്കുള്ള ചാദർ പ്രധാനമന്ത്രി ശ്രീ നരേന്ദ്ര മോദി കൈമാറി.
"അജ്മീർ ഷെരീഫ് ദർഗയിൽ ഖ്വാജ മൊയ്നുദ്ദീൻ ചിസ്തിയുടെ 809-ാമത് ഉർസിലേക്കുള്ള ചാദർ കൈമാറി", പ്രധാനമന്ത്രി ട്വിറ്ററിൽ കുറിച്ചു
വിദ്യാഭ്യാസ മന്ത്രാലയം
സ്കൂൾ വിദ്യാഭ്യാസരംഗത്തെ മികവിന്റെ സൂചികയിൽ കേരളം ഉൾപ്പെടെ നാല് സംസ്ഥാനങ്ങൾ മുന്നിൽ ; 2019-20 ലെ പിജിഐ കേന്ദ്ര ഗവണ്മെന്റ് പുറത്തിറക്കി
സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സ്കൂൾ വിദ്യാഭ്യാസരംഗത്ത് പരിവർത്തനപരമായ മാറ്റത്തിന് ഉത്തേജനം നൽകുന്നതിന് ലക്ഷ്യമിടുന്ന 2019-20 ലെ പെർഫോമൻസ് ഗ്രേഡിംഗ് സൂചികയ്ക്ക്  കേന്ദ്ര വിദ്യാഭ്യാസ മന്ത്രി ശ്രീ രമേശ് പൊഖ്രിയാൽ ‘നിഷാങ്ക്’ അംഗീകാരം നൽകി. 70 മാനദണ്ഡങ്ങൾ ഉൾക്കൊള്ളുന്നതാണ് പ്രകടന വിലയിരുത്തൽ സൂചിക .
കേരളം, പഞ്ചാബ്, ചണ്ഡിഗഡ്, തമിഴ്നാട്, എന്നീ സംസ്ഥാനങ്ങളും ആൻഡമാൻ & നിക്കോബാർ ദ്വീപുകളും 2019-20 വർഷത്തിൽ ഏറ്റവും ഉയർന്ന ഗ്രേഡ്  നേടി.
ആൻഡമാൻ നിക്കോബാർ ദ്വീപുകൾ, അരുണാചൽ പ്രദേശ്, മണിപ്പൂർ, പുതുച്ചേരി, പഞ്ചാബ്, തമിഴ്നാട് എന്നിവ മൊത്തം പിജിഐ സ്കോർ 10% വർദ്ധിപ്പിച്ചു, അതായത് നൂറോ അതിലധികമോ പോയിന്റുകൾ.
ആൻഡമാൻ നിക്കോബാർ ദ്വീപുകൾ, ലക്ഷദ്വീപ്, പഞ്ചാബ് എന്നിവ പിജിഐ ഡൊമെയ്നിൽ 10%  അല്ലെങ്കിൽ കൂടുതൽ മെച്ചപ്പെട്ടു.
അടിസ്ഥാനസൗകര്യങ്ങളുടെ വിഭാഗത്തിൽ പതിമൂന്ന് സംസ്ഥാനങ്ങളും കേന്ദ്ര ഭരണ പ്രദേശങ്ങളും 10%  അല്ലെങ്കിൽ കൂടുതൽ മെച്ചപ്പെട്ടു.
സ്കൂളുകളുടെ ഭരണ നിർവ്വഹണത്തിൽ അരുണാചൽ പ്രദേശ്, മണിപ്പൂർ, ഒഡീഷ എന്നിവ 10% ത്തിലധികം പുരോഗതി കാണിച്ചു:
വിശദാംശങ്ങൾക്ക്, ചുവടെയുള്ള ലിങ്ക് കാണുക.
https://www.education.gov.in/hi/statistics-new?shs_term_node_tid_depth=391
സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കുമായുള്ള പിജിഐ ആദ്യമായി പ്രസിദ്ധീകരിച്ചത് 2019ലാണ് . സംസ്ഥാനങ്ങളെയും കേന്ദ്ര ഭരണ പ്രദേശങ്ങളെയും ബഹുമുഖ ഇടപെടലുകൾ നടത്താൻ സൂചിക പ്രേരിപ്പിക്കും, അത് മികച്ച വിദ്യാഭ്യാസ ഫലങ്ങൾ കൈവരിക്കുന്നതിന് സഹായകമാകും. . എല്ലാ തലങ്ങളിലും സ്കൂൾ വിദ്യാഭ്യാസ സമ്പ്രദായം ശക്തമാണെന്ന് ഉറപ്പുവരുത്തുന്നതിനായി സംസ്ഥാനങ്ങളുടെയും കേന്ദ്ര ഭരണ പ്രദേശങ്ങളുടെയും വിടവുകൾ കണ്ടെത്താനും അതിനനുസരിച്ച് ഇടപെടലിനുള്ള മേഖലകൾക്ക് മുൻഗണന നൽകാനും സൂചിക സഹായിക്കുന്നു.
ഇലക്ട്രോണിക്സ് & ഐ.ടി മന്ത്രാലയം
ഐഐടി മദ്രാസ് സംഘടിപ്പിക്കുന്ന 'ഡിജിറ്റല് ഇന്ത്യ ആര്ഐഎസ്സി ഫൈവ്' സിമ്പോസിയത്തില് കേന്ദ്ര സഹമന്ത്രി രാജീവ് ചന്ദ്രശേഖര് പങ്കെടുക്കും.
ന്യൂഡല്ഹി, 05 ഓഗസ്റ്റ് 2023:
ഐഐടി മദ്രാസും ഐഐടി-എം പ്രവര്ത്തക് ടെക്നോളജീസ് ഫൗണ്ടേഷനും ചേര്ന്ന് ഞായറാഴ്ച ചെന്നൈയില് സംഘടിപ്പിക്കുന്ന 'ഡിജിറ്റല് ഇന്ത്യ ആര്ഐഎസ്സി- ഫൈവ്' സിമ്പോസിയത്തില് കേന്ദ്ര സംരംഭകത്വ, നൈപുണ്യ വികസന, ഇലക്ട്രോണിക്സ്, ഐടി സഹമന്ത്രി രാജീവ് ചന്ദ്രശേഖര് പങ്കെടുക്കും.
'ആര്ഐഎസ്സി-വി പാതയിലൂടെ ഇന്ത്യയിലെ ഇലക്ട്രോണിക്സിന്റെ ഭാവി' പ്രദര്ശിപ്പിക്കുന്ന പരിപാടിയില് വിദ്യാര്ത്ഥികള്, വ്യവസായ പ്രൊഫഷണലുകള്, ഗവേഷകര് തുടങ്ങി ഇന്ത്യയിലെ വളരുന്ന ആര്ഐഎസ്സി-ഫൈവ്' ആവാസവ്യവസ്ഥയെക്കുറിച്ചുള്ള ഉള്ക്കാഴ്ചകള് നേടാന് താല്പ്പര്യമുള്ള എല്ലാവരും പങ്കെടുക്കും.
ശ്രീ രാജീവ് ചന്ദ്രശേഖറും ഐഐടി മദ്രാസ് ഡയറക്ടര് പ്രൊഫസര് വി കാമകോടിയും മറ്റ് വിശിഷ്ടാതിഥികളോടൊപ്പം ചടങ്ങിനെ അഭിസംബോധന ചെയ്യും.
സിമ്പോസിയത്തില് അക്കാദമിക വിദഗ്ധരുടെയും വ്യവസായ വിദഗ്ധരുടെയും ഉള്ക്കാഴ്ചയുള്ള സാങ്കേതിക പ്രസംഗങ്ങള്, തദ്ദേശീയ ആര്ഐഎസ്സി -ഫൈവ് പ്രോസസറുകള് പ്രദര്ശിപ്പിക്കുന്ന വിനിമയ സ്റ്റാളുകള്, ആകര്ഷകമായ ഹാക്കത്തോണ്, പ്രത്യേക നിക്ഷേപക സെഷന് എന്നിവ ഉണ്ടായിരിക്കും.
ആര്എസ്സി- ഫൈവിനെക്കുറിച്ച്:
'ആര്ഐഎസ്സി-ഫൈവ്' എന്നാല് 'Reduced Instruction Set Computer' എന്നും 'V' എന്നത് അഞ്ചാം തലമുറയെയും സൂചിപ്പിക്കുന്നു. ആര്എസ്സി- ഫൈവ് പ്രോജക്റ്റ് 2010-ല് ആരംഭിച്ചു. ഓപ്പണ് സ്റ്റാന്ഡേര്ഡ് സഹകരണത്തിലൂടെ ആര്എസ്സി- ഫൈവ് ഐഎസ്എ പ്രോസസര് നവീകരണത്തിന്റെ ഒരു പുതിയ യുഗത്തെ പ്രാപ്തമാക്കുന്നു, കൂടാതെ ആര്ക്കിടെക്ചറില് ഒരു പുതിയ തലത്തിലുള്ള സൗജന്യവും വിപുലീകരിക്കാവുന്നതുമായ സോഫ്റ്റ്വെയര്, ഹാര്ഡ്വെയര് സ്വാതന്ത്ര്യം നല്കാനും ലക്ഷ്യമിടുന്നു, ഇത് അടുത്ത 50-ലേക്ക് വഴിയൊരുക്കുന്നു. കമ്പ്യൂട്ടിംഗ് ഡിസൈനിന്റെയും നവീകരണത്തിന്റെയും വര്ഷങ്ങളായി. ആര്എസ്സി- ഫൈവ് ഐഎസ്എ അടിസ്ഥാനമാക്കിയുള്ള ഇന്ത്യയിലെ ആദ്യത്തെ തദ്ദേശീയമായി രൂപകല്പന ചെയ്ത മൈക്രോപ്രൊസസ്സറായ 'ശക്തി' വികസിപ്പിച്ചെടുത്തത് പ്രൊഫ.കാമകോടിയാണ്.
ഐഐടി മദ്രാസ് സ്ഥാപക അംഗങ്ങളില് ഒരാളായി 2015ലാണ് RISC-V ഫൗണ്ടേഷന് രൂപീകരിച്ചത്. ഭാവിയില് ഇന്ത്യയില് മൈക്രോപ്രൊസസ്സറുകള് സൃഷ്ടിക്കുന്നത് പ്രാപ്തമാക്കാനും വ്യവസായ-ഗ്രേഡ് സിലിക്കണ് & ഡിസൈന് വിജയങ്ങള് നേടാനുമുള്ള മൊത്തത്തിലുള്ള ലക്ഷ്യത്തോടെ കേന്ദ്ര ഗവണ്മെന്റ് 2022-ല് ഡിജിറ്റല് ഇന്ത്യ ആര്എസ്സി- ഫൈവ് മൈക്രോപ്രൊസസര് പ്രോഗ്രാം ആരംഭിച്ചു.
ആര്എസ്സി- ഫൈവ് ഐഎസ്എ അടിസ്ഥാനമാക്കിയുള്ള ഡിസൈനുകള് പല കമ്പനികളും സ്റ്റാര്ട്ടപ്പുകളും ഉപയോഗിക്കുന്നുണ്ട്. ഇതു സൗജന്യമായ തുറന്ന സ്രോതസ്സാണ്. അക്കാദമിക വിദഗ്ദര്ക്കായി, ആര്എസ്സി- ഫൈവ് ഐഎസ്എയുടെ അധ്യാപനശാസ്ത്രം നിരവധി ആവേശകരമായ ഗവേഷണങ്ങളും പ്രയോഗങ്ങളുമുള്ള ഒരു വ്യവസായ സൗഹൃദപരമായ പാഠ്യപദ്ധതി തുറക്കുന്നു.
--NS--
(Visitor Counter : 48
മന്ത്രിസഭ
പുനരുപയോഗ ഊർജ്ജ മേഖലയിലെ സഹകരണത്തിന് ഇന്ത്യയും ഫ്രാൻസും തമ്മിലുള്ള ധാരണാപത്രത്തിന് കേന്ദ്ര മന്ത്രിസഭയുടെ അംഗീകാരം
ന്യൂഡൽഹി, മാർച്ച് 03, 2021
പുനരുപയോഗ ഊർജ്ജ മേഖലയിലെ സഹകരണത്തിന്, 2021 ജനുവരിയിൽ ഇന്ത്യയും ഫ്രാൻസും തമ്മിൽ ഒപ്പുവെച്ച ധാരണാപത്രത്തിന് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര മന്ത്രിസഭ യോഗം അംഗീകാരം നൽകി.
സൗരോർജം, കാറ്റിൽ നിന്നുള്ള ഊർജ്ജം, ഹൈഡ്രജൻ, ജൈവ പിണ്ഡത്തിൽ  നിന്നുള്ള ഊർജ്ജം എന്നിവയുമായി ബന്ധപ്പെട്ട സാങ്കേതിക വിദ്യകൾ ധാരണാപത്രത്തിൽ ഉൾപ്പെടുന്നു.
ശാസ്ത്രീയ, സാങ്കേതിക മേഖലകളിൽ പ്രവർത്തിക്കുന്നവരുടെ കൈമാറ്റവും പരിശീലനവും; ശാസ്ത്രീയ, സാങ്കേതിക വിവരങ്ങളുടെ കൈമാറ്റം; ശിൽപശാലകൾ, സെമിനാറുകൾ എന്നിവ സംഘടിപ്പിക്കൽ; ഉപകരണങ്ങൾ, സാങ്കേതികവിദ്യ എന്നിവയുടെ കൈമാറ്റം; ഗവേഷണം, സാങ്കേതിക വിദ്യ അടിസ്ഥാനമാക്കിയ പദ്ധതികൾ എന്നിവയുടെ സംയുക്ത വികസനം എന്നിവയാണ് ധാരണാപത്രത്തിൽ ഉള്ളത്.
RRTN/SKY
(
വനിതാ, ശിശു വികസന മന്ത്രാലയം
2020ലെ നാരീ ശക്തി പുരസ്കാരത്തിന് അപേക്ഷിക്കേണ്ട അവസാന തീയതി 2021 ഫെബ്രുവരി 6 ലേക്ക് ദീർഘിപ്പിച്ചു.
(ന്യൂഡൽഹി , ഫെബ്രുവരി 02, 2021
2020 ലെ നാരീശക്തി പുരസ്കാരത്തിന് അപേക്ഷിക്കേണ്ട അവസാന തീയതി കേന്ദ്ര വനിതാ ശിശു വികസന മന്ത്രാലയം, 2021 ഫെബ്രുവരി 6 വരെ ദീർഘിപ്പിച്ചു. സ്ത്രീ ശാക്തീകരണ രംഗത്ത് അസാധാരണ സംഭാവനകൾ നൽകുന്ന വ്യക്തികൾ, സംഘടനകൾ എന്നിവരെ ആദരിക്കുന്നതിനായി എല്ലാ വർഷവും അന്താരാഷ്ട്ര വനിതാ ദിനമായ മാർച്ച് എട്ടിന്കേന്ദ്ര വനിതാ ശിശു വികസന മന്ത്രാലയം നാരീശക്തി പുരസ്കാരം നൽകുന്നു .
വ്യക്തികൾ/ സംഘങ്ങൾ/ എൻജിഒകൾ /സ്ഥാപനങ്ങൾ എന്നിവർക്ക്പുരസ്കാരം നൽകാറുണ്ട്. രണ്ടു ലക്ഷം രൂപയും പ്രശസ്തിപത്രവും അടങ്ങുന്നതാണ് പുരസ്കാരം. വനിതാശാക്തീകരണ മേഖലയിൽ കുറഞ്ഞത് അഞ്ച് വർഷം പ്രവർത്തനമികവ് ഉള്ള സ്ഥാപനങ്ങൾ, കുറഞ്ഞത് 25 വയസ്സ് ആയ വ്യക്തികൾ തുടങ്ങിയവർക്ക് പുരസ്കാരത്തിനായി അപേക്ഷിക്കാം.
കൂടുതൽ വിവരങ്ങൾക്ക് http://narishaktipuraskar.wcd.gov.in/ എന്ന ലിങ്ക് സന്ദർശിക്കുക